tomron87/hebrew-wikipedia-sentences-corpus huggingface dataset:
המערכת הוצגה על ידי קרייג פרדריגי בכנס המפתחים העולמי של אפל ב-4 ביוני 2018. היא זהה במראה ל-iOS 11 אך כוללת בתוכה שיפורים בביצועים, בחיי הסוללה, באבטחה וביישומים פנימיים.
גרסת הבטא הראשונה למפתחים של iOS 12 שוחררה מיד לאחר הצגתה הראשונית בכנס בעוד שהבטא הציבורית שוחררה שלושה שבועות מאוחר יותר ב-25 ביוני 2018. מערכת ההפעלה הושקה לציבור הרחב ב-17 בספטמבר 2018.
ב-iOS 12 אפל שמה דגש על צד הביצועים ובמהלך אירוע חשיפתה ציין קרייג פדריגי כי מערכת ההפעלה החדשה תתמוך בכל המכשירים בהם תמכה המערכת הקודמת.
ביצועים וחסכון בסוללה: מערכת ההפעלה יודעת לווסת את האצת הביצועים של המכשיר מבלי לפגוע באורך חיי הסוללה.
כתוצאה מכך אפליקציות עולות במהירות רבה יותר: עד 40% יותר מהר, המקלדת נפתחת מהר יותר ב-50% והמצלמה מתפקדת בצורה מהירה יותר – בהשוואה לביצועים ב-iOS 11.
מציאות רבודה: ב-iOS 12 ישנה תמיכה רבה יותר במציאות רבודה.
תכונת Measure (מדידה) שהוצגה בערב ההשקה, מאפשרת למכשיר למדוד את מידותיו הפיזיות של כל אובייקט הנמצא מולם באמצעות מצלמת המכשיר בלבד, בעזרת אפליקציה ייעודית.
עוד הדגימו בכירי חברת LEGO כיצד ניתן לשלב בין העולם הפיזי לבין העולם הדיגיטלי על ידי צילום של מודל שנבנה באמצעות אבני לוגו.
חיפוש תמונות מתקדם: כדי למצוא ביתר קלות תמונות שצילם המשתמש בעבר, נוספו ב-iOS 12 אפשרויות חיפוש חכמות, לפי פרמטרים כמו המיקום בו צולמה התמונה או סוג הפעילות המצולמת בה.
משתמשים יוכלו לקבל גם הצעות לשיתוף תמונות עם חברים המצולמים בהן באמצעות הלשונית For You שהתווספה למערכת ההפעלה בגרסה החדשה.
כמו כן, באמצעות הלשונית יקבל המשתמש הצעות לאפקטים שניתן להוסיף לתמונות וניתן יהיה לקבל תמונות נוספות שהמשתמש צולם בהן באירועים משותפים.
סירי חדשה ומתקדמת: העוזרת הווירטואלית סירי תאפשר למשתמש לקבוע קיצורי דרך: מעין משפטים קבועים שבאמצעותם יוכל לבצע פעולות שונות; באמצעות קיצורי הדרך ניתן יהיה להפעיל גם רצף של פעולות.
כמו כן, סירי תוכל ללמוד את אורח החיים של המשתמש ולהציע לו לבצע פעולות בזמנים שונים.
הגבלת שימוש מול מסך המכשיר: בגרסה החדשה של מערכת ההפעלה, נוספו תכונות שמאפשרות לנהל את זמן השימוש במסך המכשיר.
ניתן לקבל נתונים רבים על זמני השימוש של המשתמש במכשיר ובאפליקציות ספציפיות וכן ניתן להגביל את זמן השימוש באפליקציות שנבחרו.
במסגרת התכונות, ניתן גם לקבוע לוח זמנים שבו בשעות מסוימות, שנקבעו מראש על ידי המשתמש תושבת הגישה למכשיר.
אנימוג'י חיות ובעיצוב אישי: בגרסה החדשה נוספו מספר אנימוג'ים חדשים, והאנימוג'ים מסוגלים להוציא את הלשון.
אפשרות נוספת היא ליצור אנימוג'י בדמות המשתמש (Memoji), לפי דמות אישית שיעצב.
FaceTime משותף: נוסף שיפור משמעותי לאפליקציית FaceTime ומעתה ניתן לבצע שיחות וידאו קבוצתיות עם עד 32 משתתפים בו-זמנית.
נא לא להפריע מחודש: מצב "לא להפריע" זוכה לשדרוג עם iOS 12 ומציג כעת את ההודעות על המסך כאשר כולו מוחשך, כך שיקל על ההבטה בו בלילה, ובבוקר תציג המערכת את ההודעות בצורה נעימה יותר.
נוספו גם הגדרות נוספות למצב לא להפריע שיאפשר לצאת ממצב זה לפי הגדרת זמן רגעית שנבחרה ולא רק בהגדרה לפי טווח שעות קבוע או בהפעלה וכיבוי ידני.
התראות בקבוצות על-פי היישום: ב-iOS 12 נוספה אפשרות להציג את ההתראות בתור קבוצות של התראות על פי כל אפליקציה ושכל ההתראות מאפליקציה מסוימת יופיעו ביחד.
החלפת יישום הווידאו ליישום הטלוויזיה של אפל: החל מגרסה iOS 12.3 הוסר יישום הווידאו והוחלף ביישום הטלוויזיה של אפל.
iMac Pro (איי-מק פרו) הוא מחשב הכל-באחד אישי ותחנת עבודה אשר עוצב, נוצר ונמכר על ידי חברת אפל החל מה-14 בדצמבר 2017. בשונה מה-Mac Pro, אפל הצהירה כי ה-iMac Pro הוא המחשב החזק ביותר ובעל הביצועים הגבוהים ביותר בהשוואה לכלל המחשבים בסדרת המקינטוש.
ה-iMac Pro מגיע עם שבב T2 מותאם אישית המאחסן סיסמאות מוצפנות ואף מגיע עם גרסה מותאמת אישית של macOS High Sierra המאפשרת למשתמש לנעול את תהליך האתחול של המחשב (באמצעות הכלי לאבטחת ההפעלה של המחשב).
ה-iMac Pro הוצג לראשונה בכנס המפתחים העולמי של אפל ב-5 ביוני 2017 ושיווקו החל מדצמבר 2017, עם מחיר התחלתי של 4,999 דולרים אמריקנים (18,014.41 שקלים חדשים).
בין הרכיבים שה-iMac Pro כלל בתוכו נכללים מעבד Intel Xeon בעל 8, 10, 14 או 18 ליבות, וידאו ב-5K, גרפיקת AMD Vega, זיכרון ECC וחיבור Ethernet תומך NBASE-T.
ב-19 במרץ 2019, ה-iMac Pro נעשה זמין יחד עם אפשרויות נוספות של 256 ג'יגה-בייטים של זיכרון ומאיץ גרפי AMD Radeon Pro Vega 64X).
iOS 13 היא הגרסה ה-13 של מערכת ההפעלה iOS של אפל.
הגרסה הוצגה בכנס המפתחים העולמי של החברה ב-3 ביוני 2019.
החידוש העיקרי בגרסה הוא מצב כהה, ושאר השיפורים הם בעיקר שיפורי מהירות ויציבות.
גרסת המפתחים של המערכת שוחררה ביום ההכרזה עליה, והגרסה הציבורית שלה שוחררה יום לפני השקת אייפוני 11 ו-11 פרו החדשים בעולם ב-20 בספטמבר 2019 - ב-19 בספטמבר, ו-9 ימים אחרי אירוע ההכרזה השנתי של אפל שהתקיים ב-10 בספטמבר 2019.
iOS 13 כוללת "מצב כהה" ("Dark Mode"), אשר יהפוך את תפריטי המערכת ויישומי אפל לכהים יותר ועם רקע שחור.
המקלדת הווירטואלית של iOS כוללת תכונה הנקראת "QuickPath", המאפשרת למשתמש להקליד על ידי החלקת האצבע על המקלדת.
התכונה דומה לזאת שמציעות גם מקלדות צד שלישי.
ביישום ההודעות ניתן להגדיר את פרטי המשתמש, כגון תמונה ושם, ולשתף זאת עם משתמשים אחרים.
ניתן ליצור תמונת פרופיל גם באמצעות Memoji (Animoji מותאם אישית), שכעת ניתן להשתמש בו כ"סטיקר" בדמות המשתמש: לאחר יצירת Memoji אישי, המכשיר יוצר עבור המשתמש חבילת 'רגשות' אותן ה-Memoji יציג, ובהן יוכל להשתמש במקום האימוג'ים המוכרים.
לראשונה, ניתן להשתמש ב-Memoji בכל המכשירים התומכים בגרסה, ולא רק במכשירים שכוללים מערך Face ID.
אפליקציית המפות עוצבה מחדש, וכעת היא מפורטת יותר.
המפות החדשות כוללות הדמיות תלת-ממד של ציוני דרך, ומשלבות תכונה שמדמה נהיגה לאורך הרחוב (בדומה ל-Street View של גוגל מפות).
גם אפליקציית התזכורות עוצבה מחדש, והיא מסוגלת להבין מתי להזכיר למשתמש על אירוע.
אפל הצהירה כי Face ID מהיר יותר ב-30%, וכי יישומים נפתחים מהיר יותר פי 2. בנוסף, עדכוני המערכת העתידיים צומצמו, ונפחם יהיה קטן יותר ב-50%.
Sign in with Apple – אפל תאפשר למשתמשים להירשם לשירותים ואפליקציות שונים באמצעות חשבון ה-Apple ID, בדומה לאפשרות ההתחברות באמצעות חשבון גוגל או פייסבוק.
התחברות באמצעות אפל תאפשר למשתמש לבחור להסתיר או לחשוף פרטים מזהים בפני האפליקציה.
אם המשתמש יבחר להסתיר את כתובת המייל שלו, אפל תיצור בשבילו כתובת מייל אקראית וייחודית שתפנה את ההודעות מהאפליקציה אליו.
תמונות – אפליקציית התמונות קיבלה מספר פיצ'רים חדשים, כגון עורך תמונות משופר והפרדה של הגלריה לימים, חודשים ושנים.
סירי – העוזרת הקולית סירי מדברת בקול טבעי יותר ובעלת אינטליגנציה משופרת.
היישום Siri Shortcuts מגיע לראשונה כחלק ממערכת ההפעלה.
AirPods – ניתן לצרף זוג אוזניות AirPods נוסף לאייפון וכך לשתף את האודיו של המכשיר עם אדם נוסף.
בנוסף, העוזרת הקולית סירי תומכת בהקראת הודעות כשלא ניתן להביט במסך המכשיר, וגם להשיב להן באמצעות דיבור.
מרכז הבקרה – נוסף מצב חדש בווילון מרכז הבקרה של האייפון, בשם "Low Data mode", שיחסוך בחבילת הגלישה בעת שימוש בנתונים, יחד עם האפשרות לבחור רשת אלחוטית היישר ממרכז הבקרה.
מוזיקה – באפליקציית Apple Music נוספה תכונה שמציגה את מילות השיר המתנגן בסנכרון עם השיר.
שבב NFC – רכיב ה-NFC יהיה נגיש לקריאה וכתיבה גם עבור אפליקציות צד-שלישי מלבד Apple Pay.
בישראל יהיה ניתן לטעון כרטיסי רב-קו באמצעות הרכיב עם מכשירי אייפון תומכים, בעזרת אפליקציה ייעודית שתהיה זמינה לגרסה זו של מערכת ההפעלה.
iOS 14 היא הגרסה ה-14 של מערכת ההפעלה iOS של אפל עבור מכשירי האייפון, אייפוד טאץ' ו-HomePod, והיורשת של הגרסה הקודמת, iOS 13. הגרסה הוצגה לראשונה בכנס המפתחים העולמי של החברה ב-22 ביוני 2020, בטא ציבורית הופצה ביולי 2020, והגרסה הרשמית הופצה למכשירים ב-16 בספטמבר 2020.
App Clips היא תכונה חדשה שנועדה להרחיב את הפונקציונליות של חנות ה-App Store.
התכונה מאפשרת למשתמשים להשתמש בגרסאות זעירות של אפליקציות שאינן מותקנות על המכשיר, עם שימוש מצומצם בהרשאות ממערכת ההפעלה, לביצוע פעולות יומיומיות כגון תשלום באמצעות האייפון או הזדהות דרך המכשיר.
הגרסאות הזעירות הללו נקראות App Clips והן מופיעות ככרטיס צף על גבי המסך דרכו אפשר לבצע את הפעולות העיקריות שהאפליקציה הראשית של השירות מציעה.
ניתן לפתוח את הכרטיס על הצמדת המכשיר לתג NFC או סריקת קוד QR.
בנוסף, מפתחים יכולים להטמיע קישורים ל-App Clips בתוך אתרי אינטרנט ומפות.
CarPlay עבר מספר עדכונים בגרסה זו של מערכת ההפעלה.
כעת ניתן להגדיר טפט למסך הבית, אפליקציית המפות עברה מספר שיפורים וברכבים חשמליים הנהג יקבל התראה מהמערכת כשהרכב עובר ליד תחנת טעינה.
ל-CarPlay נוספה תכונה חדשה בשם CarKey, המאפשרת לאייפון לשמש כמפתח רכב וירטואלי על ידי שימוש בטכנולוגיית NFC.
המכונית הראשונה שתתמוך בתכונה והוצגה בהכרזה היא סדרת BMW 5 Series 2021. אפשרות נוספת של התכונה היא שיתוף המפתח, הגישה לרכב, עם אנשים אחרים בהתאמה אישית.
במקרה בו סוללת האייפון אזלה אפשר עדיין לפתוח את הרכב דרך רזרבת הסוללה של האייפון למשך כ-5 שעות.
בניגוד לכל הגרסאות הקודמות של iOS בהן האייקונים של האפליקציות סודרו על מסך הבית באופן נוקשה, עם חוסר יכולת לקבוע אילו אפליקציות תופענה במסך הבית, בגרסה החדשה ניתן לראשונה להוסיף וידג'טים ולמחוק אפליקציות או דפים שלמים מהתצוגה ולהציגם רק בספריית היישומים.
הדבר דומה למגירת היישומים שנמצאת בשימוש באנדרואיד.
תצוגת הווידג'טים הישנה מימין למסך הבית הוחלפה בתצוגה ידידותית יותר עם וידג'טים בעיצוב חדש ובהתאמה אישית.
ניתן גם להציב וידג'טים על מסך הבית עצמו בין אייקוני האפליקציות.
ניתן לשנות את גודל הווידג'טים כדי שישבו על שטח של 2 אפליקציות, 2 על 4 אפליקציות או 4 על 4 אפליקציות.
עם תכונת ה-Smart Stack ניתן ליצור ערימה של וידג'טים - מספר וידג'טים המוצבים על שטח של וידג'ט אחד, וניתנים להחלפה ידנית או על סמך השעות ביום.
משמאל לדף האחרון, נמצאת ספריית האפליקציות המפרטת ומסווגת את האפליקציות המותקנות במכשיר.
הן מסודרות לפי קטגוריות קבועות מראש, יחד עם קטגוריה של "בשימוש נפוץ" וקטגוריה של "הותקנו לאחרונה".
בתוך כל קטגוריה האפליקציות מסודרות לפי תדירות השימוש בהן.
בנוסף, המשתמש יכול לבצע חיפוש לאפליקציה שהוא רוצה או לדפדף בכל האפליקציות המותקנת בסדר אלפביתי.
בגרסה זו בוצעו מספר שינויים עיצוביים שנועדו לצמצם את המרחב החזותי בביצוע פעולות מסוימות במכשיר.
שיחה נכנסת (מהטלפון או מאפליקציות צד שלישי) תוצג כהתראה במעלה המסך ולא תשתלט על המכשיר עד שתתנתק, והממשק של סירי הפך גם הוא לקומפקטי יותר ולא משתלט על כל המסך כאשר נותנים לעוזרת הקולית פקודות.
בוצעו שיפורים בתכונת החיפוש המובנית, הכוללים ממשק מעודן, הפעלת אפליקציות מהירה, חיפוש אינטרנט מפורט יותר, קיצורי דרך לחיפוש בתוך אפליקציה והצעות חיפוש משופרות.
סירי יכולה לענות למגוון רחב יותר של שאלות, לשתף את ה-ETA של המשתמש עם אנשי קשר ולתת הוראות ניווט ברכיבה על אופניים.
בחנות ה-App Store ניתן לראות אילו הרשאות האפליקציה עשויה לבקשה במהלך השימוש לפני שמורידים אותה.
משתמשים יכולים לתת לאפליקציה הרשאה למיקום משוער ולא מדויק כאשר זה אינו נחוץ.
נקודת חיווי תופיע בראש המסך כאשר אפליקציה מבצעת שימוש במיקרופון או במצלמה.
לאפליקציית המצלמה נוספו מספר פיצ'רים חדשים, כולל:
צילום סרטון מהיר גם באייפון XR ואייפון XS / XS Max
צילום פרצי תמונות ו-QuickTake גם באמצעות לחצני עוצמת הקול
ניתן לצלם תמונות אחת אחרי השנייה במהירות של עד 90% יותר, הזמן לצילום הראשון מהיר יותר בעד 25% וצילום תמונת פורטרט מהיר יותר בעד 15%.
FaceTime מתאימה כעת באופן אוטומטי את מראה העיניים בשיחות וידאו כך שהעיניים יפנו לכיוון מצלמה ובכך יוצר קשר עין ישיר בין המשתמשים.
באפליקציית ההודעות משתמשים יכולים להצמיד שיחות וקבוצות כדי שיופיעו תמיד בראש הרשימה.
צ'אטים קבוצתיים ב-iMessage יכולים לשאת תמונה מותאמת אישית.
משתמשים יכולים לתייג משתמשים אחרים ובכך אותם המשתמשים יכולים לבחור אם לקבל התראה רק כאשר הם מתויגים בהודעה.
כמו כן, ניתן להשיב להודעות מסוימות בתוך שיחה קבוצתית.
הדפדפן Safari יכול לעקוב אחרי הפרת נתוני פרטיות באתרים ולהנפיק דוחות פרטיות לאתרי אינטרנט.
בוצעו שיפורי ביצועים בהצגת דפי JavaScript.
אפליקציית התרגום החדשה מאפשרת לתרגם טקסט וקול בין 11 שפות (אנגלית, ספרדית, סינית מנדרינית, יפנית, קוריאנית, רוסית, גרמנית, צרפתית, איטלקית, פורטוגזית וערבית).
שיפורי התרגום שולבו עם סירי, וניתן לתרגם דפי אינטרנט באמצעות הדפדפן Safari.
INtime היא משפחה של מערכות הפעלה בזמן אמת (RTOS) מבוססת 32 סיביות, שנוצרה במטרה לנהל פעולות הקריטיות בזמני-מחזור קטנים במיוחד, עד לשעון מערכת של 50µs.
ברמת הפלטפורמה ניתן להגיע ל-jitter של פחות ממיקרו שנייה אחת.
INtime פועל על ליבה בודדת, היפר-תהליכונים, או בפלטפורמת x86 מרובת ליבות של אינטל ו-AMD.
היא תומכת באופן בינארי בשתי תצורות: INtime עבור וינדוס, בה INtime פועל לצד וינדוס, והפצת INtime RTOS שבה INtime מנהל אחד.
ניתן להפעיל את INtime RTOS לצידן של מערכות הפעלה כמו Linux Android ועוד, על Real Time Hypervisor של החברה הגרמנית RTS ובכך לספק על אותה פלטפורמה שבה רצה General Purpose Operating System יכולות של Hard Real Time.
כמו iRMX, קודמו של INtime, היא מערכת הפעלה בזמן אמת, וכמו DOSRMX ו-iRMX עבור וינדוס, היא פועלת במקביל (side by side) עם מערכת ההפעלה כללית על פלטפורמת חומרה יחידה.
iNaturalist היא רשת חברתית מקוונת של חוקרי טבע, מדענים אזרחים וביולוגים המבוססת על הרעיון של מיפוי ושיתוף תצפיות של המגוון הביולוגי ברחבי העולם.
ניתן לגשת ל-iNaturalist דרך אתר האינטרנט שלה או דרך אפליקציות מובייל.
תצפיות שהוקלטו עם iNaturalist מספקות נתונים חופשיים יקרי ערך לפרויקטים של מחקר מדעי, סוכנויות שימור, ארגונים אחרים והציבור.
הפלטפורמה של iNaturalist מבוססת על חיפוש מיקור המונים של תצפיות וזיהויים.
כל אדם יכול, בעזרת הטלפון שלו, לתעד אורגניזם שפגש ולהעלות את התצפית לאתר.
עדויות התצפית יכולות לכלול הקלטת שמע ותמונות של האורגניזם, התצפית עשויה לכלול עדויות כגון מסלולי בעלי חיים, קנים, עקבות וגללים.
משתמשים יכולים לשתף מיקומי תצפית בפומבי, "לטשטש" אותם כדי להציג מיקום פחות מדויק, או להפוך את המיקומים לפרטיים.
לאחר העלאת התצפית לאתר היא חשופה לכלל הקהילה שיכולה לשפר את הזיהויים בתצפית.
תצפיות מסווגות כ-"casual" (ללא ערך מחקרי), "needs ID" תפצית שדורשת זיהוי או "research grade" תצפית בעלת זיהוי איכותי שיכולה לספק נתונים למחקר.
תצפיות ב"רמת מחקר" משולבות במאגרי מידע מקוונים אחרים כמו מתקן המידע העולמי למגוון ביולוגי.
למשתמשים יש אפשרות להעניק רישיון לתצפיות, תמונות והקלטות שמע בכמה דרכים, כולל לרשות הציבור, Creative Commons או עם כל הזכויות שמורות.
משתמשים יכולים לקיים אינטראקציה עם iNaturalist בכמה דרכים:
iNaturalist המאפשרת להשתתף ברשת החברתית (עבור iOS / Android)
Seek מאפשרת זיהוי בזמן אמת ללא צורך ברישום ומתאימה לילדים מתחת גיל 13 (עבור iOS / Android)
באמצעות ארגונים שותפים כגון אתר מתקן המידע למגוון ביולוגי עולמי.
באתר iNaturalist.org, המבקרים יכולים לחפש בנתונים הציבורית ולקיים אינטראקציה עם האנשים ולהוסיף תצפיות וזיהויים.
האתר מספק כלים למשתמשים רשומים לדון בזיהוי אורגניזם ואישורם.
משתמשים יכולים גם ליצור דפי פרויקט לגיוס השתתפות ותיאום עבודה בנושאי העניין שלהם.
בנוסף לתצפיות שזוהו על ידי אחרים בקהילה, iNaturalist כולל כלי ראיית מחשב לזיהוי אוטומטי.
ניתן לזהות תמונות באמצעות מודל בינה מלאכותית אשר הוכשר במאגר הגדול של תצפיות "ברמת מחקר".
בדרך כלל גם אם מערכת הבינה לא הצליחה לזהות את המין המדויק היא יכולה להציע רמות טקסונומיות גבוהות יותר כגון סוג או משפחה.
איכות הזיהוי האוטומטי עלול לשגות אם התמונה באיכות נמוכה כגון תאורה גרועה, מטושטשת או מכילה מספר רב של נושאים.
בדרך כלל ניתנות הצעות למינים מרובים; ההצעה שהתוכנה מאמינה כי היא הסבירה ביותר נמצאת בראש הרשימה.
INCOSE (ראשי תיבות באנגלית של: International Council on Systems Engineering) הוא ארגון חברים ללא כוונת רווח וחברה מקצועית בתחום הנדסת מערכות.
ל-INCOSE כ- 17000 חברים כולל חברים עצמאיים, חברי תאגיד וחברים סטודנטים.
הפעילויות העיקריות של INCOSE כוללות כנסים, פרסומים, פעילות סניפים מקומיים, הסמכות מקצועיות וקבוצות עבודה טכניות.
הסימפוזיון הבינלאומי של INCOSE מתקיים בדרך כלל בחודש יולי בארצות הברית או במדינה אחרת, והסדנה הבינלאומית של INCOSE מתקיימת בינואר בארצות הברית.
ישנם כ-70 סניפי INCOSE מקומיים ברחבי העולם, כאשר מרבית הסניפים מחוץ לארצות הברית מייצגים מדינות שלמות, ואילו פרקים בארצות הברית מייצגים ערים או אזורים.
INCOSE מארגנת כ-50 קבוצות עבודה טכניות בעלות חברות בינלאומית, שמטרתן לשתף פעולה וליצור מוצרי INCOSE, מודפסים ומקוונים, בתחום הנדסת מערכות.
INCOSE מייצרת שני כתבי עת עיקריים: כתב העת הנדסת מערכות ומגזין המטפלים Insight, יחד עם מספר עבודות יחידניות שפורסמו, כולל INCOSE Handbook.
בשיתוף עם אגודת המחשבים IEEE והמועצה לחקר הנדסת מערכות (SERC), מייצרת ומתחזקת את ספר הידע המקוון להנדסת מערכות (SEBoK), מאגר ידע בסגנון ויקי הפתוח לתרומות מכל אחד, אך עם תוכן הנשלט ומנוהל על ידי חברי מערכת.
INCOSE מסמיכה מהנדסי מערכות בתהליך ההסמכה תלת-שכבתי.
הסמכה מחייבת שילוב של השכלה, ניסיון של שנים ועמידה בבחינה על בסיס המדריך להנדסת מערכות.
INCOSE הוא ארגון חבר בפדרציה של ארגונים מקצועיים לאדריכלות ארגונית (FEAPO), עמותה עולמית של ארגונים מקצועיים שהוקמה כדי לקדם את המשמעת של אדריכלות ארגונית.
המועצה הבינלאומית של INCOSE לוועדה טכנית לתקני הנדסת מערכות (STC) פועלת לקידום ושילוב של תקני הנדסת מערכות הנהוגים ברחבי העולם.
חלק מהסטנדרטים הבולטים בהם STC היה מעורב הם:
"פרס החלוץ" של INCOSE : פרס שנתי לאנשים שתרמו תרומות חלוציות משמעותיות בתחום הנדסת מערכות
iOS 15 היא הגרסה ה-15 של אפל עבור מכשירי אייפון, אייפוד טאץ' ו-HomePod, והיא זו שהחליפה את iOS 14. הגרסה הוכרזה בכנס המפתחים העולמי של אפל ב-7 ביוני 2021 ושוחררה לציבור הרחב ב-20 בספטמבר 2021. בגרסה זו תומכים כל המכשירים שתמכו ב-iOS 13 וב-iOS 14.
"פוקוס" מאפשר למשתמשים להגדיר מצבים דוגמת "עבודה", "שינה", "נא לא להפריע", או ליצור מצב חדש.
התכונה שולטת בהתראות, השיחות ובאפליקציות שמוצגות ומסונכרנת בין מכשירי iOS השונים של המשתמש.
היא גם מאפשרת לעדכן אנשי קשר ב-iMessage שהמצב מופעל.
ההתראות מציגות תמונות גדולות יותר של אנשי הקשר וסמלים מוגדלים של היישומים.
אפשר גם להגדיר התראות להופיע במועד מאוחר יותר.
מכשירים עם מעבד A12 Bionic ומעלה (דגמי אייפון XS ו-XR ומעלה) מאפשרים שימוש ב-Live Text ביישומים מובנים של האייפון, ויכולים לתמלל מילים שצולמו במצלמה מהעולם האמיתי.
אפשר לשמור סיכום של השבוע החולף בנוגע לשימוש של היישומים במידע מסוים.
במכשירים בעלי מעבד A12 Bionic ומעלה (דגמי אייפון XS ו-XR ומעלה) סירי מעבדת את הבקשות הקוליות ממנה על המכשיר במקום לשלוח אותן לשרתי אפל.
ספארי מונע מאתרים לקרוא את כתובת ה-IP של המשתמשים.
ביישום הדואר המשתמשים יכולים להסתיר את כתובת ה-IP שלהם כאשר הם מורידים תוכן חיצוני שיורד במייל עצמו.
הגדרה זו מאפשרת גם להוריד את התוכן החיצוני מבלי להיות מאותר על ידי חברות מסחריות או ספאם שהכניסו למייל תוספים ללא ידיעת המשתמש.
נוסף שירות Hide My Email שמאפשר שימוש במייל מדומה, מה שמאפשר לשלוח ולקבל מיילים בצורה אנונימית.
סירי והחיפוש עודכנו כדי להתערב במקרים בהם המשתמשים עורכים חיפוש אחר פורנוגרפיית ילדים.
אפליקציית ההודעות תתריע בפני ילדים והוריהם בעת קבלת או שליחת תמונות בעלות אופי מיני ותטשטש את התמונות שנשלחו או התקבלו.
עם השקת גרסת הבטא של iOS 15 הכריזה אפל על מספר שינויים באפליקציית שיחות הווידאו שלה, שכוללים יצירת קישורים לשיחות שמאפשרים גם למשתמשים מאנדרואיד ו-Windows להצטרף לשיחה, השתקת רעשי רקע, צילום רחב, התממשקות עם היומן, התראות למשתמשים שמודיעות על כך שהם מושתקים ושימוש במצלמות רחבות.
שירות המפות של אפל כולל כעת מפות בתלת מימד שמופיעות בזמן הניווט, גלובוס שמציג פירוט על מדבריות, יערות והרים, מידע נוסף על הנתיבים, הוראות ניווט בהליכה במציאות רבודה, כרטיסי מקום חדשים, מצב לילה, מידע על תחבורה ציבורית ושיפור ההתראות בזמן הניווט בתחבורה ציבורית וכן דיווח על תקריות בדרכים.
הדפדפן של האייפון עוצב מחדש, תוך ששורת הכתובת הועברו לחלקו התחתון של המסך, נוספו קבוצות לכרטיסיות שאפשר לשתף בלחיצה אחת.
עוד נוספו לאייפון הרחבות ל-Safari שהיו זמינות קודם לכן רק במחשבי Mac.
ספארי גם ישדרג באופן אוטומטי אתרים בכתובת HTTP ל-HTTPS אם אפשרי.
כמו כן נוספה תמיכה בפורמט WebeM.
דף הפתיחה של ספארי עוצב מחדש; אפשרי להגדיר דף מותאם אישית שכולל קטגוריות כמו מועדפים, אתרים שסירי מציעה וכדומה.
אפל הוסיפה בגרסה זו מידע חדש על ההליכה שמדרג את יציבות ההליכה, ומעריך את הסיכוי לנפילה על ידי שימוש בחיישנים שמודדים איזון, יציבות וקואורדינציה.
נוספה האפשרות לייבא מידע על בדיקות מעבדה ליישום.
בחלק מהמדינות אפשר לשמור את תעודת הזהות באייפון.
כמו כן אפשרי לפתוח מנעולים חכמים ומשרדים שתומכים ב-Wallet.
אפליקציית מזג האוויר קיבלה מראה חדש, עם מפות משקעים וזיהום אוויר בגודל מלא.
עוד נוספה לה האפשרות לשלוח למשתמש עדכון בנוגע לגשם שעתיד להתחיל או להיפסק בזמן הקרוב במיקום המשתמש, או בכל מיקום אחר שבחר.
INSAT, Indian National Satellite System (בעברית: מערכת לוויינים לאומית של הודו) היא מערכת לוויינים במסלול גאוסטציונרי למטרות תקשורת, שידורי טלוויזיה, מעקב אחרי מזג אוויר ותמיכה בפעולות הצלה.
הלוויינים מופעלים על ידי הארגון ההודי לחקר החלל וזה מיזם משותף של מספר גופים ממשלתיים.
המערכת פועלת החל משנת 1983. חלק מהלוויינים מצוידים במצלמת CCD.
הלוויין הראשון INSAT-1A שוגר באפריל 1982, אך לא הצליח להפעיל את מערכותיו.
המערכת החלה לפעול אחרי שיגור לוויין INSAT-1B באוגוסט 1983. עם הפעלתה מערכת גרמה למהפך במספר תחומים בכלכלת הודו.
לתפקוד המערכת הופעלו 2 תחנות בקרה בקרנאטקה ובבופאל.
עד לשנת 2024 שוגרו 25 לוויינים.
הלוויינים הראשונים נבנו בארצות הברית.
בשנת 1992 החל שיגור לוויינים שנבנו בISRO
INTEGRAL (שם מלא: INTErnational Gamma-Ray Astrophysics Laboratory), הוא מצפה חלל פעיל בתחום קרני גמא ששוגר בשנת 2002 על ידי סוכנות החלל האירופית.
נכון ליולי 2023 הטלסקופ ממשיך לתפקד.
מבנה החללית זהה למבנה של טלסקופ החלל ניוטון ששוגר בשנת 1999. מערכת מדחפים כוללת 544 ק"ג דלק ב-4 מכליות.
הוא נבנה בשיתוף פעולה צרפתי-איטלקי.
ספקטרומטר רגיש לקרינה בתחום מ-20 keV ועד ל-8 MeV.
הוא נבנה בשיתוף פעולה צרפתי-גרמני.
על החללית הותקן ציוד מדעי נוסף.
החללית נבנתה על ידי Thales Alenia Space באיטליה.
השיגור בוצע בשנת 2002 מקוסמודרום בייקונור בעזרת משגר מדגם פרוטון M ועבר בהצלחה.
הטיסה ומחקרים מנוהלים על ידי מרכז הבקרה בגרמניה.
בשנת 2015 התברר שצריכת הדלק לשמירת מסלול קטנה מהמתוכנן.
בעקבות כך הוחלט להאריך זמן פעילות החללית לתקופה נוספת.
בשנת 2020 התרחשה תקלה טכנית במערכת הבקרה של החללית.
במרץ 2023 הוחלט להאריך את הפעילות עד לסוף 2024 עם אפשרות להארכה נוספת עד לשנת 2029.
על סמך ממצאים שהתקבלו מהתצפיות נכתבו כבר מעל ל-5,000 מאמרים מדעים.
iOS 18 היא הגרסה ה-18 של חברת אפל עבור מכשירי אייפון, והיא החליפה את מערכת ההפעלה הקודמת – iOS 17 ב-16 בספטמבר 2024. המערכת הוצגה בכנס המפתחים העולמי של אפל 2024 (WWDC), לצד מערכות ההפעלה לאייפד, לאפל ווטש ולמק: watchOS11 ,iPadOS 18 ו־macOS Sequoia.
בינה מלאכותית: פלטפורמת הבינה המלאכותית Apple Intelligence של אפל תהייה זמינה עבור הדגמים אייפון 15 פרו ואייפון 15 פרו מקס, והיא מטמיעה במערכת תכונות של בינה מלאכותית ושילוב של מודלים גדולים של שפה לסירי.
הודעות: תמיכה בפרוטוקול התקשורת (RCS) בשיחות נתמכות, כולל תכונות של אישורי קריאה של הודעות ושיתוף מולטימדיה באיכות גבוהה.אם כי ההודעות יסומנו בצבע ירוק כדי להבדיל בינן לבין שירות ההודעות של אפל - iMessage, שמסומנות בצבע כחול.
תמונות: עיצוב מחודש לאפליקציית התמונות.
מסך הבית: אפשרות להתאמה אישית של צבע האייקונים של האפליקציות ושינוי מיקומם במסך הבית באופן חופשי, ללא צורך בהצמדה לשורה.
מרכז שליטה: עיצוב מחודש של מרכז הבקרה, המאפשר הרחבה של פקדים במספר דפים, וכן התאמה אישית של בחירת לחצנים הניתנים לשינוי גודל ואפשרות להוסיף פקדים של יישומי צד שלישי.
סיסמאות: מנהל סיסמאות המיועד לפשט את ניהול הסיסמאות עבור אתרים ויישומים, ולרכז אותם במקום אחד.
המערכת משולבת עם תכונות הפרטיות נוספות של אפל, כמו iCloud Keychain.
המערכת נתמכת בכל מכשירי האייפון שתמכו בגרסה הקודמת של מערכת ההפעלה- iOS 17. עם זאת, ישנן רמות שונות של תמיכה בהתאם למערכת-על-שבב (SoC) של המכשיר.
הפונקציות החדשות של מערכת הבינה המלאכותית Apple Intelligence יפעלו רק על מכשירים עם מעבד A17 Pro ואילך, אשר זמין רק בדגמי האייפון אייפון 15 פרו ואייפון פרו מקס.
רשימת מכשירי אייפון התומכים ב-IOS 18:
אייפון 11 פרו ו-11 פרו מקס
אייפון 12 פרו ו-12 פרו מקס
אייפון 13 פרו ו-13 פרו מקס
אייפון 14 פרו ו-14 פרו מקס
אייפון 15 פרו ו-15 פרו מקס
הארגון הבין-לאומי למוסדות ביקורת עליונים הוא ארגון בינלאומי עצמאי בעל מעמד מייעץ מיוחד של האו"ם אשר הוקם ב-1953 ועוסק ביצירה והטמעה של תקנים בין-לאומיים לביקורת המדינה, כדי לשפר את ביקורת המגזר הציבורי ברחבי העולם ולתרום להעלאת ניסיונם, מעמדם והשפעתם של מוסדות ביקורת המדינה.
מטה הארגון יושב בווינה שבאוסטריה.
לאחר מלחמת העולם השנייה, בשנת 1953 נפגשו 34 משרדי חוץ וארגונים שותפים ביוזמת ראש מוסד הביקורת העליון של קובה כדי להשתתף בקונגרס הראשון בהוואנה.
בהזדמנות זו נוסד INTOSAI (הארגון הבינלאומי של מוסדות ביקורת עליונים) כאיגוד בינלאומי, ומשתתפי הקונגרס החליטו לקיים כל שלוש שנים קונגרס INTOSAI במקומות שונים.
קידום שיתוף פעולה בין מוסדות ביקורת עליונים ברחבי העולם, חילוק ידע וניסיון, והגדרת סטנדרטים אחידים לבדיקות במגזר הציבורי.
ייצוג מוסדות הבקורת העליונים בזירה הבינלאומית והשפעה על קביעת מדיניות בתחום הבקרה והחשבונאות במגזר הציבורי.
השקעה בפיתוח מקצועי של בודקי המגזר הציבורי, באמצעות סדנאות, הכשרות והעברת ידע עדכני.
מתן סיוע טכני ומקצועי למדינות מתפתחות בבניית מערכות בקרה פנימית יעילות.
השתתפות מלאה בארגון INTOSAI מוקנית למוסדות הבקרה העליונים של מדינות או ארגונים על-לאומיים העומדים בקריטריונים הבאים:
מדינות: מוסדות הבקרה העליונים של כל מדינה שהיא חברה בארגון האומות המאוחדות או באחת מסוכנויותיו המיוחדות.
ארגונים על-לאומיים: מוסדות הבקרה העליונים של ארגונים על-לאומיים בעלי מעמד משפטי ברור ומידה גבוהה של אינטגרציה בתחומים כלכליים, טכניים, ארגוניים או פיננסיים.
השתתפות בארגון INTOSAI אינה מוגבלת רק למוסדות ביקורת עליונים.
הארגון מקדם שיתוף פעולה עם מגוון רחב של גופים, ביניהם ארגונים בינלאומיים, מקצועיים ואחרים, החולקים את חזון הארגון לקידום הבקרה הפנימית במגזר הציבורי.
ארגונים אלו יכולים להגיש בקשה להצטרף כ'חברים שותפים'.
בעוד שחברים שותפים אינם נהנים מזכות הצבעה, הם יכולים להשתתף באופן פעיל בפעילויות הארגון, להציג את רעיונותיהם וללמוד מניסיון של אחרים.
חברות שותפה מאפשרת גישה למגוון רחב של משאבים, לרבות מחקרים, פרסומים ומידע עדכני בתחום הבקרה הפנימית
IMSI (ראשי תיבות באנגלית של: International Mobile Subscriber Identity) מבוטא "אִימְזִי" הוא מספר המזהה באופן ייחודי כל משתמש ברשת סלולרית.
הוא מאוחסן כשדה ונשלח על ידי המכשיר הנייד לרשת.
הוא משמש גם לרכישת פרטים אחרים של הנייד ב HLR (רישום מיקום) או כפי שהועתקו מקומית במרשם מיקומי המבקרים (VLR).
כדי למנוע ממאזיני סתר לזהות ולעקוב אחר המנוי בממשק הרדיו, האימזי נשלח לעיתים רחוקות ככל האפשר ובמקום זאת נשלח TMSI שנוצר באקראי.
ה-IMSI משמש בכל רשת סלולרית שמתחברת עם רשתות אחרות.
עבור רשתות GSM, UMTS ו־LTE, מספר זה סופק בכרטיס SIM וברשתות cdmaOne ו־CDMA2000, בטלפון ישירות או בכרטיס R-UIM (מקבילה ל-CDMA של כרטיס ה-SIM).
שני הכרטיסים הוחלפו על ידי ה־UICC .
IMSI מוצג בדרך כלל כמספר בן 15 ספרות אך יכול להיות קצר יותר.
לדוגמה, האימזים הישנים של MTN דרום אפריקה שעדיין נמצאים בשימוש בשוק הם באורך 14 ספרות.
3 הספרות הראשונות מייצגות את קוד המדינה לנייד (MCC), ואחריו קוד הרשת הסלולרית (MNC), דו ספרתי (תקן אירופאי) או 3 ספרות (תקן צפון אמריקאי).
אורך ה-MNC תלוי בערך ה-MCC, ומומלץ שהאורך יהיה אחיד בתוך אזור MCC.
הספרות הנותרות הן מספר זיהוי המנוי הנייד (MSIN) בתוך בסיס הלקוחות של הרשת, בדרך כלל באורך של 9 עד 10 ספרות, תלוי באורך ה-MNC.
ה-IMSI תואם את תקן המספור ITU E.212.
לפעמים ניתן לטעות ב-IMSI כ־ICCID (E.118), שהוא המזהה של כרטיס ה-SIM הפיזי עצמו (או כעת כרטיס ה-SIM הווירטואלי אם הוא eSIM).
ה-IMSI מתקיים כחלק מהפרופיל (או אחד מכמה פרופילים אם ה-SIM והמפעיל תומכים ב-SIMs בריבוי IMSI) ב-SIM/ICCID.
דוגמאות להצגה מספרית של IMSI
ניתוח IMSI הוא תהליך של בחינת אימזי של מנוי כדי לזהות את הרשת שאליה שייך IMSI, והאם מנויים מאותה רשת עשויים להשתמש ברשת נתונה (אם הם לא מנויים מקומיים, הדבר מצריך הסכם נדידה).
אם המנוי אינו מהרשת של הספק, יש להמיר את ה-IMSI ל-Global Title, אשר לאחר מכן ניתן להשתמש בו לגישה לנתוני המנוי ב־HLR המרוחק.
זה חשוב בעיקר עבור נדידה סלולרית בינלאומית.
מחוץ לצפון אמריקה, ה-IMSI מומר לפורמט Mobile Global Title (MGT), תקן E.214, הדומה למספר E.164 .
E.214 מספק שיטה להמרת IMSI למספר שניתן להשתמש בו לניתוב למתגי SS7 בינלאומיים.
ניתן לפרש את E.214 כמרמז שיש שני שלבים נפרדים של המרה; תחילה קבע את ה-MCC והמר לקוד שיחות מדינה E.164 ואז קבע את MNC והמר לקוד רשת לאומי עבור הרשת של הספק.
אך תהליך זה אינו בשימוש בפועל ורשות המספור GSM הצהירה בבירור כי נעשה שימוש בתהליך חד-שלבי .
בצפון אמריקה, ה-IMSI מומר ישירות למספר E.212 ללא שינוי בערכו.
ניתן לנתב את זה ישירות ברשתות SS7 אמריקאיות.
לאחר המרה זו, SCCP משמש לשליחת ההודעה ליעדה הסופי.
לפרטים, ראה תרגום כותרת גלובלי .
INSTEX (ראשי תיבות של Instrument in Support of Trade Exchanges) היה מנגנון פיננסי שנוצר על ידי מדינות האיחוד האירופי במטרה להקל על סחר עם איראן.
המנגנון הוקם ב-31 בינואר 2019, לאחר יציאתה של ארצות הברית מההסכם הגרעין עם איראן.
מטרתו המוצהרת הייתה להקל על ביצוע עסקאות עם איראן שלא מבוססות על הדולר האמריקאי ושאינן עוברות דרך מערכת "SWIFT", כדי להימנע מהפרת הסנקציות של ארצות הברית.
זאת בניסיון לשמר את אפשרויות הסחר של איראן עם מדינות אירופיות, במיוחד בנוגע ליצוא מוצרים שאינם קשורים לאנרגיה.
המנגנון פורק במרץ 2023, ולאחר שבוצעה בו עסקה אחת בלבד.
לאחר יציאתה של ארצות הברית מההסכם הגרעיני, ארצות הברית החלה להטיל סנקציות נרחבות על איראן, כולל על התחום הכלכלי והפיננסי.
האיחוד האירופי, אשר היה חלק מההסכם, רצה לשמור על קשרי סחר עם איראן כדי למנוע את קריסת הכלכלה האיראנית, ובמיוחד את היכולת של איראן לייצא נפט, למרות הסנקציות האמריקאיות.
למרות ההתנגדות של ארצות הברית וההגבלות שהוטלו, מדינות האיחוד האירופי ביקשו להימנע מהשפעה על הסחר עם איראן, במיוחד לאור החשש מפני השפעה שלילית על סחר במוצרים חיוניים כמו תרופות ומזון.
מנגנון "INSTEX " נועד לספק פתרון ביניים, כך שסחר עם איראן יתבצע על בסיס מערכת של תשלומים בלתי ישירים, כלומר, לא דרך חשבונות בנק איראניים.
המנגנון מבוסס על חישובי זיכוי/חיוב בין צדדים המאפשרים למנוע את המעורבות של המערכת הפיננסית הבינלאומית וכוללים בעיקר סחר במוצרים שלא מסקטור האנרגיה, כמו תרופות ומוצרי צריכה בסיסיים.
המנגנון נועד גם לעזור למדינות אירופה להימנע מהתמודדות ישירה עם סנקציות אמריקאיות שיכולות להטיל קנסות על עסקים וגורמים פיננסיים שמעורבים בסחר עם איראן.
ב־1 בינואר 2019 הכריזו צרפת, גרמניה ובריטניה על הקמת INSTEX (Instrument in Support of Trade Exchanges) — מנגנון פיננסי ייעודי שמטרתו לאפשר סחר עם איראן תוך עקיפת הסנקציות האמריקאיות.
עלי חמנאי, המנהיג העליון של איראן, ביקר את היוזמה האירופית וכינה אותה "בדיחה מרה".
השימוש ב־INSTEX הוגבל למטרות הומניטריות בלבד, כגון אספקת מזון ותרופות.
המנגנון הוצע לכל מדינות האיחוד האירופי, וב־11 בפברואר 2019 אף הצהיר סרגיי ריאבקוב, סגן שר החוץ של רוסיה, על רצונה של רוסיה להצטרף למיזם.
ב־28 ביוני 2019 הודיעו שלוש המדינות המייסדות בפגישה של הוועדה המשותפת להסכם הגרעין כי INSTEX החל לפעול באופן רשמי וזמין לכל חברות האיחוד.
פדריקה מוגריני, נציבת האיחוד האירופי למדיניות חוץ וביטחון, הדגישה כי ייעודו של INSTEX הוא לאפשר "סחר לגיטימי" עם איראן, וכי הוא פתוח גם להצטרפות של מדינות שאינן חברות באיחוד.
בהמשך לכך, ב־29 בנובמבר 2019 הצטרפו למנגנון חמש מדינות אירופיות נוספות: בלגיה, דנמרק, הולנד, פינלנד ושוודיה.
העסקה הראשונה באמצעות INSTEX הושלמה רק ב־31 במרץ 2020, ועסקה בייבוא ציוד רפואי לצורך המאבק במגפת הקורונה באיראן.
לבסוף, במרץ 2023, הודיעו מדינות אירופה על סיום פעילות INSTEX, לאחר שבמהלך קיומו בוצעה עסקה אחת בלבד.
מודל הפעולה של INSTEX מתבסס על פקטורינג של חשבוניות: החברה רוכשת חשבוניות שלא נפרעו מיצואנים אירופאים, משלמת להם 95% מהסכום, וגובה עמלה של 5%.
היבואן האיראני משלם לחברה האיראנית המקבילה (STFI).
יתרון המנגנון הוא שאין קשר ישיר בין החברות האירופיות לאיראניות, ולכן הן לא נופלות ישירות תחת הסנקציות האמריקאיות.
המנגנון מבוסס על החלפת סחורות בין איראן למדינות אירופה, כמו גרמניה, צרפת ובריטניה, כך שהסחורות שיימסרו ייחשבו כ"סחר סביר" ואינם חשופים לסנקציות.
על פי המנגנון, חברות אירופיות המספקות מוצרים לאיראן אינן עוברות דרך המערכת הפיננסית הבינלאומית, דבר המונע מהן להיתקל בסנקציות של ארצות הברית.
במקום להעביר כספים ישירות, המנגנון מבצע עסקות באמצעות אמצעים של ניהול חובות וזיכויים, כלומר, מדובר במערכת חילופי סחורות וערכים בין המדינות המעורבות.
פתרון זה מאפשר סחר במוצרים שאינם נחשבים למוצרים אסורים, כמו תרופות, מזון וציוד רפואי.
המערכת מבוססת על עקרון של איזון פיננסי, שבו כל צד בתהליך הסחר מתחשב בערך הסחורות ששלח ושהתקבל.
אינסטקס מאפשר לקיים את פעולתה של מערכת זו, תוך שמירה על האינטרסים הפיננסיים של המדינות האירופיות, אך מבלי להפר את הסנקציות שמטילה ארצות הברית על איראן.
המדינות האירופיות העיקריות המעורבות במנגנון זה הן גרמניה, צרפת ובריטניה, שהן המדינות המובילות באיחוד האירופי.
בנוסף, מדינות נוספות מחוץ לאיחוד האירופי, כמו שווייץ, גם הצטרפו למנגנון במטרה לסייע לעסקים הפועלים עם איראן.
ההשתתפות של מדינות נוספות במנגנון פוקחה בקפידה, במיוחד עקב החשש שהסנקציות האמריקאיות יפגעו בעסקים שישתמשו במנגנון ויעשו סחר עם איראן.
ההשתתפות של מדינות כמו שווייץ ונורווגיה באה להקל על הלחצים הכלכליים, אולם בשורה התחתונה, INSTEX נותר כלי מצומצם וממוקד בעיקר בהחלפת סחורות שאינן קשורות לחומרי אנרגיה.
אף על פי שהמנגנון INSTEX נועד להקל על הסחר עם איראן, הוא נתקל במספר אתגרים.
במיוחד, חברות ועסקים אירופיים רבים היססו להיכנס לעסקאות עם איראן מתוך חשש לסנקציות אמריקאיות.
הרבה עסקים פרטיים סבלו מההשלכות של סנקציות אמריקאיות, דבר שגרם לכך שלמרות שהמנגנון היה פעיל, לא היו בו עסקאות רבות.
בנוסף, INSTEX לא הצליח להציע פתרון מלא לכל תחום הסחר, במיוחד בתחום הנפט והגז, שהוא בעל ערך כלכלי מרכזי לאיראן.
בנוסף, המנגנון נתקל בקשיים תפעוליים רבים, בעיקר בגלל שהמערכת פיננסית בינלאומית לא הייתה מוכנה להתמודד עם סחר בסכומים גבוהים באמצעות מנגנון שמכסה רק חלק מהמוצרים.
מצד שני, בעוד שההאיחוד האירופי מיהר להפעיל את המנגנון כדי לשמור על קשרי סחר עם איראן, ארצות הברית המשיכה להפעיל לחצים דיפלומטיים על מדינות העולם להפסיק כל קשר עם איראן, ובמיוחד בתחום הכלכלה והפיננסים.
המנגנון לא הצליח לספק מענה כולל לכל הצרכים של סחר עם איראן, במיוחד בתחומים אסטרטגיים כמו אנרגיה, ובסופו של דבר נכשל.
iOS 16 היא גרסת מערכת ההפעלה ה-16 של אפל עבור מכשירי אייפון והיא זו שהחליפה את iOS 15. הגרסה הוכרזה בכנס המפתחים העולמי של אפל ב-6 ביוני 2022 יחד עם ה-iPadOS 16. והיא שוחררה לציבור הרחב ב-12 בספטמבר 2022.
ה-iOS 16 הייתה מערכת ההפעלה הראשונה של אפל מאז ה-iPhone OS 1 שהייתה ייחודית למכשירי האייפון.
זאת לאחר שהחברה הפסיקה לייצר את מכשירי האייפוד טאץ' באותה השנה.
היא יצאה ב-41 שפות תחת הכותרת "Personal is powerful" ("אישי זה עוצמתי").
חברת אפל הוציאה את האפליקציה Freeform, אשר מאפשרת למשתמשים ליצור קנבסים משלהם המכילים תמונות, ציורים ועוד.
היא כוללת אופציות דומות לאלו הנמצאות באפליקציית פתקים של אפל.
נוספו גאדג'טים מותאמים אישית למסך הנ עילה של אייפון, עם אפשרויות לשנות פונטים, צבע וסגנון תאריך.
נוספה אפשרות להוסיף מספר מסכי נעילה.
נוספה אפשרות להגדיר מסך נעילה עם "מצב נוף" (landscape mode), אפשרות זאת מסדרת אלמנטים על מסך הנעילה בצורה אופקית המתואמת לכיוון הטלפון.
נוסף גאדג'ט המאפשר למשתמש לראות מידע מלא אודות שיר או פודקאסט שהוא שומע על גבי מסך הנעילה.
התראות הטלפון במסך הנעילה שונו כך שהן עולות כלפי מעלה מלמטה.
נוספה אפשרות לשנות את עיצוב ההתראות לשלושה סגנונות צבע.
נוסף גאדג'ט "Live Activities" על גבי מסך הנעילה של האייפון המאפשר לראות נתונים (לדוגמה ממשחק ספורט מתמשך).
נוספה אפשרות לראות את האפליקציות האחרונות שהשתמשו במצלמה, במיקרופון או במיקום של המשתמש דרך אפליקציית מרכז הבקרה.
נוספה אפשרות לראות את היסטוריית הזיהוי של אפליקציית שזאם דרך אפליקציית מרכז הבקרה
נוספה אפשרות לבקש מסירי לנתק שיחת FaceTime.
נוספה אפשרות לשאול את סירי מה הן ההתראות האחרונות שהטלפון קיבל.
נוספה אפשרות לתרגם טקסט באופן אוטומטי מתוך המצלמה
תוסף התרגום החל לתמוך גם בשפות: הולנדית, אינדונזית, פולנית, תאית, טורקית ווייטנאמית.
תמיכת תרגום קולי נוספה ל-17 שפות
נוספה אפשרות להוסיף קול "פרימיום" לתרגום קולי
נוספה אפשרות להוריד קובץ של תרגום קולי
נוספה אפשרות לערוך הודעות כ-15 דקות משליחתן.
נוספה אפשרות לסמן שיחה מסוימת כלא נקראה.
נוסף גאדג'ט חדש בשם SharePlay, המאפשר למשתמשים לשחק עם חבריהם דרך האפליקציה.
נוסף גאדג'ט חדש בשם Collaboration, המאפשר למשתמשים לערוך מסמך או פרויקט באופן משותף דרך אפליקציות צד שלישי של אפל כגון ספארי.
נוספה אפשרות לראות כתוביות אוטומטיות בעת שיחת FaceTime.
נוספה אפשרות להגדיר הודעות דואר כך שישלחו בזמן מוגדר מאוחר יותר.
נוספה אפשרות לבטל הודעות מייל שנשלחו כ-10 שניות משליחתן.
נוספה אפשרות להוסיף תזכורת למשתמשים שלא ענו להודעות מייל.
מערכת החיפוש שופרה כך שהיא מתקנת שגיאות כתיב באופן אוטומטי.
נוספה אפשרות להוסיף עצירות במסלול מפה עם מקסימום של כ-15 עצירות.
נוספה אפשרות לשלם בתחבורה ציבורית.
נוספו אפשרויות חדשות לגאדג'ט "אפל מבט מסביב".
נוספה אפשרות לשתף תמונות מספרייה מסוימת עם מקסימום של חמישה אנשי קשר.
נוספה הגנת Face ID או Touch ID לספריית התמונות המחוקות או המוסתרות, כל עוד המשתמש מכבה אותן באופן ידני דרך ההגדרות.
נוספה אפשרות להעתיק פילטרים ואפקטים מתמונה אחת לאחרת.
נוספה אפשרות לחפש טקסט בתוך תמונות.
נוספה אפשרת לבצע חיתוך תמונה בהתאם ליחס גובה-רוחב של המכשיר.
נוספה אפשרות למצוא תמונות או סרטונים משוכפלים ולאחד אותם.
נוספה אפשרות לשמור תמונות או סרטונים המצולמים דרך המצלמה בגלריה משותפת או בגלריה האישית של המשתמש.
נוסף גאדג'ט תרגום אוטומטי לתוך המצלמה.
נוסף "טאבים משותפים" - אפשרות לעבוד על פרויקט משותף דרך האפליקציה.
נוסף "סנכרון הרחבות", אפשרות לסנכרן הרחבות ולהפעיל אותן ביותר ממכשיר אחד.
נוספה אפשרות ליצור פתק באופן מהיר דרך מסך הנעילה
נוספה אפשרות למצוא אנשי קשר משוכפלים ולאחד אותם.
נוספה אפשרות לשלוח הודעה למספר רב של אנשי קשר.
נוספה אפשרות לייצא רשימת אנשי קשר.
נוספה אפשרות להמיר קבצים שונים ל-JPEG, PNG או HEIF ולהרחיב או להקטין את היחס גובה-רוחב שלהם (קטן, בינוני, גדול, מקורי).
נוספה אפשרות להגדיר את גודל הטקסט, את הרוחב בין המילים או את הרוחב בין האותיות.
נוספו סגנונות חדשים של עיצוב לאפליקציה.
נוסף גאדג'ט חדש באפליקציה המראה סרטוני חדשות מקבוצות ספורט שונות.
נוספה גם אפשרות להוסיף גם העדפה לקבוצת ספורט מסוימת.
נוספה אפשרות לראות את תחזית מזג האוויר כ-10 ימים מהזמן הנוכחי.
נוספה אפשרות לראות התראות ממשלתיות על סיכוני מזג האוויר.
פרוטוקול IPX (ראשי תיבות של Internetwork Packet eXchange) או העברה בין-רשתות הוא פרוטוקול רשת המתפקד בשכבת הרשת של מודל ה-OSI ומודל ה-TCP/IP, ומהווה חלק מחבילת הפרוטוקולים IPX/SPX.
פרוטוקול IPX שימש בעיקר מערכות של חברת נובל, ובמיוחד בשירותי Netware, אך נדחק עם התפוצה ההולכת וגדלה של האינטרנט בשנות השמונים והתשעים שהביא איתו את ה-IP כחלק מחבילת הפרוטוקולים TCP/IP.
השימוש בפרוטוקול IPX מחייב מתן כתובת IPX לכל תחנה ברשת.
כתובת IPX מורכבת משני חלקים:
כתובת הרשת - 32 סיביות שנקבעות על ידי מנהל הרשת, כתובת הרשת חייבת להיות ייחודית בין כל הרשתות המחוברות.
כתובת התחנה - 48 סיביות המכילות את כתובת ה-MAC של התחנה ברשת.
השימוש בכתובת ה-MAC כחלק מהכתובת הלוגית חוסך את הצורך במנגנון תרגום דוגמת ARP שקיים ברשתות TCP/IP.
חבילת IPX (מאנגלית - IPX Packet) מורכבת מהשדות הבאים:
Checksum (בדיקת תקינות) - 16 סיביות - עד לגרסה 4 של NetWare לא היה בשימוש, החל מגרסה 4 השדה משמש לבדיקת תקינות הנתונים על ידי הפעלת פונקציה ידועה על הנתונים בתחנת המקור ובתחנת היעד והשוואה בין התוצאות.
Packet length (אורך החבילה) - 16 סיביות - מספר המציין את אורך החבילה כולה (פתיח ונתונים) בבתים.
Transport control (בקרת תעבורה) - 8 סיביות - משמש לספירת מספר התחנות שהחבילה עברה בדרך (hop count).
אם החבילה עברה יותר מ-16 תחנות ועדיין לא הגיע ליעדה החבילה מושמטת.
מנגנון זה נועד למנוע מצב שבו חבילה מסתובבת ברשת במעגלים.
Packet type (סוג חבילה) - 8 סיביות - מציין לאיזה שירות או פרוטוקול משכבה גבוהה יותר שייכים הנתונים בחבילה.
Destination network (רשת היעד) - 32 סיביות - כתובת ה-IPX של רשת היעד של החבילה.
Destination node (קצה היעד) - 48 סיביות - כתובת ה-IPX של הקצה המיועד ברשת היעד, למעשה כתובת ה-MAC שלו.
Destination Socket (מפתח היעד) - 16 סיביות - שקע ברשתות IPX/SPX משמש להבדלה בין התוכנות השונות שמנהלות תקשורת במקביל, ולמעשה מקביל למפתח (Port) ברשתות TCP/IP.
Source network (רשת המקור) - 32 סיביות - כתובת ה-IPX של רשת המקור של החבילה.
Source node (קצה המקור) - 48 סיביות - כתובת ה-IPX של הקצה ממנו נשלחו הנתונים ברשת המקור, למעשה כתובת ה-MAC שלו.
Source Socket (מפתח המקור) - 16 סיביות - שקע ברשתות IPX/SPX משמש להבדלה בין התוכנות השונות שמנהלות תקשורת במקביל, ולמעשה מקביל למפתח (Port) ברשתות TCP/IP.
Data (נתונים) - המידע שעובר בחבילה, בתוספת נתונים שהוסיפו פרוטוקולים בשכבות גבוהות יותר.
אורך הנתונים מוגבל בדרך כלל על ידי תקני המדיה שעליה מועברים הנתונים.
IPTV (ראשי תיבות של Internet Protocol Television) היא מערכת שנועדה להעביר שירותי טלוויזיה דיגיטליים ללקוחות הרשומים אליה.
העברת שירותים אלו מתבצעת באמצעות פרוטוקול IP על בסיס תשתיות פס רחב, קידודי וידאו כגון MPEG-2, ותקני שידור, כגון DVB.
השם IPTV אינו חד משמעי ובדרך כלל מתייחס למערכות שמאפשרות ללקוחות לקבל ולהציג תכנים ב-Streaming Video מעל Multicast או Unicast.
לעיתים מבלבלים אותו עם שירותי הטלוויזיה הניתנים בתצורת OTT (ראשי תיבות של המונח: "Over the Top"), שאינם מנוהלים על גבי הרשת.
הטכנולוגיה מושכת אליה את חברות הטלפוניה בעולם לאחר שהללו איבדו את הכנסותיהן בשנים האחרונות לרשת האינטרנט וספקי הכבלים שהחלו לספק שירותי טלפון מבוסס אינטרנט.
חברות הטלפון מקוות שבעזרת IPTV הן יוכלו להציע ללקוחות שרותי טלוויזיה ולזכות בנתח שוק חשוב זה.
מערכות שמספקות שרותי אינטרנט, טלפוניה וטלוויזיה נקראות מערכות Triple-Play.
אין צורך בפריסת רשת ייעודית (מועבר על גבי רשת האינטרנט)
אפשרות קלה לשתילת פרסומות המבוססות אזור גאוגרפי
שירותים מתקדמים כגון: VOD, Time Shifting ועוד.
בשידורי IPTV גופי שידור נוהגים להעביר את החומרים המשודרים אל אתרי ביניים, בהם יש שרתי מחשב ייעודיים אשר מפיצים את השידורים ללקוחות באזור הקרוב אליהם פיזית.
כך העומס מתחלק על פני מספר שרתים, והשירות ללקוחות מהיר יותר.
שיטת ביזור זאת נקראת CDN (ראשי תיבות של Content Delivery Network).
בישראל הושק שירות ה-IPTV של סלקום tv ב-2014. מאז החלו מפעילי תוכן נוספים לפעול בתחום ה-IPTV, ובהם פרטנר TV, ו-STINGTV.
כשלוש שנים מהשקת שירות ה-IPTV הראשון בישראל, מספר המנויים לכל פלטפורמות ה-IPTV בישראל עמד ב-2017 על כ-201 אלף מנויים.
תעבורת האינטרנט הנכנסת והיוצאת בצרפת חווה עלייה משמעותית.
התעבורה הנכנסת לספקיות האינטרנט הגדולות גדלה ביותר מ-25% משנה לשנה, והגיעה ל-35.6 Tbit/s בסוף 2021. התעבורה היוצאת גדלה גם היא ב-12.5% והגיעה ליותר מ-2.9 Tbit/s.
הא-סימטריה בין שני סוגי התעבורה הללו גדלה, בעיקר בשל הצריכה הגוברת של תוכן מולטימדיה, כגון הזרמת וידאו ואודיו, וכן הורדות גדולות של קבצים.
מבחינת חלוקת התעבורה, חמישה ספקים, בהם נטפליקס, גוגל, אקמאי, פייסבוק ואמזון, אחראים ל-51% מהתנועה ללקוחות של ספקיות אינטרנט גדולות בצרפת.
הריכוז המוגבר הזה מדגיש את המעמד הדומיננטי של שחקנים אלה בשוק התוכן.
נטפליקס במיוחד צורכת 20% מתעבורת האינטרנט בצרפת בשנת 2021, ובכך מגדילה את הפער מול ספקי תוכן אחרים.
שוק האינטרנט פרוטוקול הטלוויזיה (IPTV) עד לצמיחה מרשימה, עם שווי של 72.24 מיליארד דולר בשנת 2020 ותחזית של 194.21 מיליארד דולר עד 2026. המעבר הזה נעשה על ידי מעבר ממצבי שידור מסורתיים לסטרימינג באינטרנט ו-IPTV משחק תפקיד חיוני באבולוציה זו.
התקדמות הטכנולוגיה, הביקוש הגובר לערוצים בהבחנה גבוהה ווידאו על פי דרישה, ויוזמות ממשלתיות במדינות מתפתחות מזינים את הצמיחה הזו.
אזור אסיה-פסיפיק ממצבת את עצמה כשוק מפתח עם אימוץ הולך וגובר של IPTV הודות לחדירת פס רחב ושינוי הרגלי צריכת תוכן.
לסיכום, IPTV פורחת ומעצבת את עתיד הטלוויזיה.
iPAQ הוא מותג מחשבי כף־יד המבוססים על מערכת ההפעלה Windows Mobile (או PocketPC כפי שנקראה בעבר) של תאגיד מיקרוסופט.
המותג הושק על ידי יצרנית המחשוב קומפאק באפריל 2000. מאוחר יותר נקנה המותג על ידי חברת HP שהמשיכה לפתח ולייצר מחשבי כף יד מתוצרתה תחת השם iPAQ עד שנת 2011. ה-iPAQ זכה להצלחה רבה ושלט לאורך זמן בשוק מחשבי הכף יד בפלטפורמה זו.
קומפאק לא החלה את דרכה בשוק מחשבי הכף יד עם ה-iPAQ.
בסוף שנות ה-90 היו אלו דגמי Aero שהתחרו בעיקר במכשירים מתוצרת HP ו-CASIO.
הדגמים הראשונים מהמותג החדש היו ממשפחת iPAQ h3600, אשר הושקו באפריל 2000. הם הריצו את מערכת ההפעלה שהושקה זמן לא רב לפני כן, PocketPC 2000. מערכת ההפעלה החדשה הייתה קפיצת דרך רצינית לעומת הגרסאות הקודמות וכללה ממשק משתמש משופר.
סדרת ה-h3600 של קומפאק זכתה להצלחה רבה על פני הדגמים המתחרים מתוצרת HP ו-Casio בעיקר בזכות החומרה המתקדמת והעיצוב המושך שיחד את הדגם של קומפאק על פני המתחרים.
בשילוב עם מערכת הפעלה חדשה, הדגם זכה להצלחה רבה שנגסה בנתח השוק של מכשירי ה-Palm ששלטו באותה תקופה בשוק מחשבי הכף יד.
דגמי ה-h3600 התאפיינו במעבד חזק מאוד במונחים של אותם זמנים (206MHz), במסכים צבעוניים ברמת הפרדה של 12bit (כלומר 4096 צבעים שונים) ובזיכרון גדול במונחים של אותם ימים (החל מ-32MB בדגמים 3630 ו-3650, ועד 64MB בדגם 3670).
יחודו העיקרי של ה-iPAQ על פני המתחרים היה האפשרות להוסיף לו התקנים נוספים באמצעות מה שנקרא "שרוולי הרחבה", שהיו מתלבשים על חלקו האחורי של המכשיר והיו מוסיפים לו אופציות כגון הרחבת זיכרון, קישוריות אלחוטית, יציאות וידאו או אפילו מצלמה.
במקביל לדגמי h3600 הושק גם הדגם iPAQ h3100 - דגם זול יותר ופשוט יותר שלא זכה להצלחה לה זכו הדגמים האחרים.
בקיץ 2001 עקפו מכירות ה-iPAQ את מכירות חברת פאלם, וקומפאק הייתה היצרנית המובילה בשוק מחשבי כף היד.
עם השקת מערכת ההפעלה החדשה יותר של PocketPC 2002 בספטמבר 2001, הכריזה קומפאק על הסדרות h3700 ו-h3800. מכשירי ה-h3700 היו זהים לסדרת ה-h3600 מלבד העובדה שהגיעו עם מערכת ההפעלה החדשה כשהיא כבר מובנית בתוכם.
סדרת ה-h3800 הייתה סדרה חדשה ומשופרת.
קומפאק המשיכה עם הקו העיצובי שאפיין את הדגמים הקודמים שלה, קו שלטענת רבים מסביר את הצלחתו של המכשיר.
השיפורים בדגמים החדשים התבטאו במסך איכותי יותר בעל הפרדת צבעים של 16bit (הפרדה של 65,536 צבעים), ואופציה חדשה להרחבת זיכרון באמצעות חריץ הרחבה מובנה התומך בכרטיסים מסוג SD/MMC.
למרות חריץ ההרחבה המובנה, קומפאק לא זנחה את רעיון ההרחבה באמצעות שרוולים.
יתרה מזאת, הדגמים החדשים תאמו לשרוולים של הדגמים הישנים, דבר שהקל מאוד על בעלי הדגם הישן שרצו לרכוש את הדגם החדש.
אחד הדגמים (3780) כלל גם התקן תקשורת אלחוטית מובנית בתקן Bluetooth שהיה חדיש מאוד ונדיר באותה תקופה.
בעקבות ההצלחה של סדרת ה-H3800 הכריזה קומפאק על סדרת ה-H3900. השיפורים בדגמים החדשים התבטאו במסך משופר, ומעבד חדש במהירות של 400MHz, בנוסף למשדר תת-אדום לטווחים ארוכים (שהוסיף למחשב אופציה לתפקד גם כשלט לטלוויזיה באמצעות תוכנה מובנית).
הדגמים החדשים לא היוו שדרוג מהותי מהדגמים הקודמים וגם מבחינה חיצונית הם נראו בדיוק כמו דגמי ה-H3800. דגם זה היה האחרון שנוצר תחת חברת קומפאק.
לאחר השתלטות HP על המותג נוצרו הרבה ספקולציות בשאלה כיצד יראו הדגמים החדשים.
HP הייתה אחת מהמתחרות של קומפאק בשוק מחשבי הכף יד (כמו גם בשוק המחשבים האישיים והניידים) ולכן המהלך נראה תמוה בעיני רבים.
HP ציינה כי תפסיק לייצר מחשבי כף יד תחת מותג הבית שלה שנקרא Jornada, ותשקיע את משאביה בפיתוח דגמי iPAQ חדשים תוך שימוש בידע ובניסיון שצברה מפיתוח ה-Jornada לאורך השנים.
היו שטענו שמדובר במהלך שימחוק את התחרות מהשוק, עם היעלמותה האלגנטית של המתחרה CASIO (שכנראה לא הייתה מעוניינת בפיתוח דגמים חדשים) ואי המצאות מתחרה הולם שהצליח להגיע לנתח שוק משמעותי.
המכשיר הראשון שהוכרז תחת כנפיה של HP היה ה-iPAQ h1910, התשובה של HP למכשירי ה-Palm שעדיין שלטו בשוק שאותה תקופה.
הדגם החדש היה קטן וקל באופן משמעותי מהדגמים הקודמים של iPAQ וגם מחירו לא היה גבוה, בדומה למחירים הנמוכים של דגמי Palm.
בדגם החדש, לאכזבתם של רבים, זנחה HP את מורשת שרוולי ההרחבה שאפיין את כל דגמי ה-iPAQ הקודמים, והשאירה רק אופציית הרחבת זיכרון באמצעות כרטיסי SD/MMC.
אחת מהפונקציות שחברת HP הורישה לדגמי ה-iPAQ החדשים מקו המוצרים הקודם שלה הייתה האפשרות להחליף את הסוללה בצורה פשוטה בלי צורך לפרק את השלדה של המכשיר.
במקביל להשקת iPAQ h1910 הכריזה HP גם על סדרת דגמים מתקדמים ויקרים יותר.
הדגם iPAQ h5450 כלל בתוכו את כל התכונות המתקדמות שהיו במחשבי כף יד באותה תקופה: מעבד מהיר, התקני אלחוט WiFi ו-Bluetooth, זיכרון 64MB וחריץ הרחבה SD בנוסף לתמיכה בשרוולי ההרחבה מדגמי קומפאק.
החידוש בדגם זה הוא שילוב של סורק טביעות אצבע כמנגנון אבטחה להפעלת המכשיר.
רבים התייחסו לפונקציה הזאת כאל גימיק שיווקי בלבד.
מערכת ההפעלה החדשה מתוצרת מיקרוסופט לא הביאה איתה שינויים מרחיקי לכת, אך דגמי iPAQ המבוססים עליה זכו דווקא להשקעה מסיבית מצד HP.
בחציון השני של שנת 2003 השיקה חברת HP לא פחות משבעה דגמים חדשים, חלקם שדרוגים של דגמים ישנים וחלקם דגמים חדשים לחלוטין.
הדגמים שזכו לשדרוג היו ה-h1910, שהסתמן כהצלחה בעיקר בזכות ממדיו, וה-h5450. דגמי h1930 ו-h1940 החדשים היו דומים במראה לדגם h1910, אך הם באו עם מערכת ההפעלה החדשה ושיפורים מינוריים.
דגם h1940 (להבדיל מ-h1930) כלל התקן תקשורת Bluetooth מובנה.
ה-h5550 (המשכו של ה-h5450) כלל 128MB מובנים (לראשונה במחשב כף יד כלשהו) ומעבד משופר.
בנוסף השיקה HP את הדגם h5150 שנבנה בהשראת ה-h5550 אך הכיל זיכרון פנימי מצומצם מאוד (32mb), תקשורת Bluetooth בלבד וללא אופציית אבטחה באמצעות טביעות אצבע.
הדגמים החדשים שנחשפו, לעומת זאת, היו חדשניים יותר אך לאכזבת חלק מהמשתמשים הם לא תמכו עוד בשרוולים.
ה-h2210 הושק כמעט במקביל ל-h5550 והיה לדגם ה-iPAQ הראשון שכלל שני חריצי הרחבה מובנים (SD ו-CF), למרות שדגמים בעלי שני חריצי הרחבה מיצרנים אחרים היו זמינים זה זמן רב.
כ-4 חודשים לאחר מכן הושק הדגם h4150 אשר הכיל, בדומה ל-h5550\h5450, התקני תקשורת WiFi ו-Bluetooth מובנים, אף על פי שהגודל שלו הזכיר יותר את סדרת ה-h1900. שני הדגמים האלו זכו להצלחה רבה מאוד וביססו את מעמדה של HP כנגד מתחרות כגון דל שהוציאה דגמים במחירים זולים יותר.
HP השיקה דגמים נוספים באותה תקופה שלא זכו להצלחה רבה.
ה-h4350, לדוגמה, היה זהה בתכונותיו ל-h4150 אך כלל מקלדת מלאה בחזית המכשיר.
על אף הביקורות החיוביות, הביקוש לדגם היה דליל, כנראה עקב ממדיו הגדולים.
ניסיון נוסף של HP היה ה-h6315, מחשב כף יד עם דגש על קישוריות אלחוטית שכלל גם תקשורת סלולרית GSM וגם התקני Wi-Fi ו-Bluetooth.
הדגם נחשב בעיני רבים לכישלון הגדול ביותר של HP, בעיקר בגלל האיטיות ממנה סבל בשל השימוש במעבד חלש.
לאחר שהשיקה HP את הדגמים החדשים של סוף שנת 2003, החברה נכנסה לתרדמת שנמשכה כמעט שנה עד ששמועות על דגמים חדשים החלו לדלוף החוצה.
מעט לפני ההשקה של Windows Mobile 2003SE הכריזה HP על סדרה חדשה של דגמים שיכללו את מערכת ההפעלה החדשה.
הדגמים החדשים הראו שינוי קיצוני בקו העיצובי של מכשירי ה-iPAQ שעד עכשיו התאפיינו בצבע מטאלי בהיר ובקווים מעוגלים.
הדגמים החדשים התאפיינו בגוונים של אפור עם אזורים שחורים ומבנה מרובע פשוט.
הדעה הרווחת בנוגע לדגמים החדשים הייתה שהם לא מושכים את העין בדומה לדגמים הקודמים, אך יש להם מראה של מכשיר מאופק, סולידי ורציני.
הדגם הראשון שהושק היה אחד המאכזבים לטענת רבים.
ה-rz1715 היה מיועד לשוק של המשתמש הפשוט המתחיל את דרכו בעולם מחשבי הכף יד.
הוא הגיע עם מעבד איטי (203MHz), זיכרון מצומצם מאוד (32mb) אפילו לעבודות פשוטות וללא שום קישוריות אלחוטית (מלבד תת-אדום).
ביקורות רבות קטלו את המכשיר עוד לפני שנמכר.
הכול טענו שבשל התכונות הפשוטות שלו, שאפיינו מחשבי כף יד בני 4 שנים ויותר, הוא היה אמור להמכר במחיר נמוך בהרבה מהמחיר שנקבע לו.
בהתחשב במפרט הטכני הדל שהוא הציע, רבים העדיפו לרכוש דגמים מהדור הישן אשר המחירים שלהם ירדו מתחת לרמות של הדגם החדש.
לאחר מכן השיקה HP דגמים נוספים בעלי עיצוב דומה ל-rz1715, אך שונים לחלוטין בתכונות שלהם.
הדגמים rx3715 ו-rx3115 היו מיועדים, לדברי HP, למולטימדיה.
שניהם הגיעו עם התקני תקשורת Wi-Fi ו-Bluetooth מובנים.
הדגם rx3715, להבדיל מ-rx3115, מכיל זיכרון אחסון גדול, והוא כולל מצלמה דיגיטלית מובנית ברזולוציה של 1.3 מגה פיקסל.
בסך הכול לא היה מדובר בקפיצה רצינית מאז הדגמים בדור הקודם והדגם rx3715 זכה להצלחה מוגבלת.
חודשיים נוספים עברו, ו-HP השיקה לחנויות את ספינת הדגל שלה, ה-hx4700. החידוש המרכזי בדגם החדש היה המסך.
המסך החדש היה גדול וחד במיוחד והתאפיין ברזולוציה של 640 על 480 פיקסלים, להבדיל מ-320 על 240 בדגם סטנדרטי.
בנוסף, הדגם כולל את מיטב התכונות: מעבד מהיר של 624MHz, שני חריצי הרחבה מובנים, התקני תקשורת Wi-Fi ו-Bluetooth מובנים וזיכרון אחסון גדול.
הדגם זכה להצלחה אך המכירות נפגעו עקב התחרות מצד יצרניות אחרות.
דגמים בעלי מפרט טכני דומה הושקו על ידי החברות Asus, דל ו-Fujitsu Siemens, והם זכו בנתח שוק מכובד.
בתחילת 2005 השיקה HP סדרה נוספת של דגמים שגם הם לא הזכירו את העיצוב הרגיל של דגמי iPAQ.
הסדרה כללה את הדגמים: hx2110, hx2410, hx2750. בשלושת הדגמים היו שני חריצי הרחבה מובנים והתקן תקשורת Bluetooth.
בדגמים hx2410 ו-hx2750 היה גם התקן תקשורת Wi-Fi.
הדגם hx2750 כולל, בניגוד לשאר הדגמים בסדרה, אבטחה באמצעות טביעת אצבע וזיכרון מורחב.
הדגמים בסדרה גם נבדלו אחד מהשני במהירות המעבד, החל מ-312MHz בדגם hx2110 עד 624MHz בדגם hx2750.
Internet Protocol Security (ראשי תיבות: IPsec) הוא פרוטוקול אבטחה שפותח על ידי IETF בתחילת שנות ה-90 כדי להגן על חבילות (packets) ה-IP, מבלי לשנות את פרוטוקול IP עצמו.
IPsec מספק זיהוי של השולח, וידוא שלמות של חבילות IP, הצפנת תוכן החבילות, מניעת שליחה מחדש של חבילות ישנות והגנה נגד ניתוח התעבורה ברשת.
לחבילות IP אין אבטחה מובנית.
לכן, יחסית קל לזייף כתובות של חבילות IP, לשנות את תוכנן, לשדר שוב חבילות שכבר נשלחו ולבדוק את תוכן החבילות.
כאשר מתקבלת חבילת IP, לא ניתן להיות בטוחים בזהות השולח, בתוכן החבילה (כלומר ייתכן שהיא שונתה) ובכך שתוכן החבילה לא נקרא בידי אדם או תוכנה לא מורשים.